Reacția unei femei când i-a trecut un glonț pe la ureche, în timp ce stătea pe canapea. VIDEO
O femeie din statul american California a trecut prin momente de groază. În timp ce femeia stătea liniștită, alături de copilul ei, în sufragerie, geamurile casei i-au fost ciuruite de gloanțe.
Cei doi au scăpat ca prin minune nevătămați, iar proprietara casei e convinsă că la mijloc e o confuzie, întrucât se mutase acolo de numai o săptămână.
În imaginile surprinse de camera de supraveghere instalată în sufragerie, se vede cum un glonț îi trece femeii, la propriu, pe lângă ureche... Ea a apucat să acopere cu trupul ei copilașul ce dormea pe o canapea din sufragerie. L-a luat pe sus în grabă și a ieșit din încăpere.
Femeie: "Eram în stare de șoc, m-am uitat (pe geam) și am văzut doi bărbați în hanorace cum trăgeau cu pistoale dintr-o mașină. Cel de pe partea șoferului avea pușcă, iar cel de pe partea pasagerului de pe bancheta din spate avea un pistol."
Femeia și cel mic au reușit să se adăpostească în camera copilului, unde, spune ea, gloanțele nu au ajuns pentru că s-au oprit într-un acvariu instalat pe peretele încăperii.
Și camerele de supraveghere din exterior au surprins atacul. Iar în timp ce femeia aștepta disperată să apară poliția, afară continua să se tragă mai ceva ca pe un câmp de luptă.
Femeie: "Au trecut de trei ori pe aici, într-o mașină neagră sau de culoare închisă."
Femeia este convinsă că a fost victima unei confuzii și nu putea să fie ea ținta atacului. De altfel ea spune că s-a mutat în locuința respectivă abia cu o săptămână în urmă. Între timp, polițiștii îi caută pe atacatorii care au dispărut fără urmă.
Sursa: Pro TV
Etichete: atac,
Dată publicare:
28-03-2024 12:29